|  |
| --- |
| PATVIRTINTA |
| Klaipėdos miesto savivaldybės |
| tarybos   |
| sprendimu Nr.   |

**KLAIPĖDOS MIESTO SAVIVALDYBĖS**

**SMULKIOJO IR VIDUTINIO VERSLO PLĖTROS PROGRAMOS (Nr. 04) APRAŠYMAS**

|  |  |
| --- | --- |
| **Biudžetiniai metai** | 2018-ieji metai |
| **Asignavimų valdytojas (-ai), kodas** | Investicijų ir ekonomikos departamentas, 5 |
| **Programos pavadinimas** | **Smulkiojo ir vidutinio verslo plėtros programa** | **Kodas** | **04** |
| **Ilgalaikis prioritetas (pagal 2013–2020 KSP)** | Miesto konkurencingumo didinimas | **Kodas** | **III** |
| **Šia programa įgyvendinamas savivaldybės strateginis tikslas** | Didinti miesto konkurencingumą, kryptingai vystant infrastruktūrą ir sudarant palankias sąlygas verslui | Kodas | **01** |
| **Programos tikslas** | Skatinti Klaipėdos miesto gyventojų verslumą  | Kodas | **01** |
| **Tikslo įgyvendinimo aprašymas:** Smulkusis ir vidutinis verslas (toliau – SVV) visose pasaulio šalyse yra vienas pagrindinių ekonomikos variklių. Siekiant vis labiau plėtoti Klaipėdos verslo ekosistemą, telkiamas dėmesys į priemones, kuriomis skatinamas žmonių verslumas, kuriama palanki verslui aplinka. Valstybės parama SVV yra būtina ir labai reikšminga būtiniausiems gebėjimams, kompetencĳoms bei motyvacĳoms užtikrinti, naujam bei esamam verslui išlaikyti. Lietuvoje SVV subjektus bei jiems taikomas valstybės pagalbos formas reglamentuoja Lietuvos Respublikos smulkiojo ir vidutinio verslo plėtros įstatymas. **01 uždavinys. Kurti kokybišką ir efektyvią paramos smulkiajam ir vidutiniam verslui sistemą.***Projektų, gerinančių smulkiojo ir vidutinio verslo sąlygas Klaipėdos mieste, įgyvendinimas.* Skatinant gyventojų verslumą, bus organizuojami įvairūs seminarai, forumai ir kūrybinės dirbtuvės. Tokie renginiai skiriami asmenims, norintiems pradėti verslą ar neseniai tapusiems verslininkais, siekiant skatinti juos mąstyti kūrybiškai ir suteikti praktinių žinių, kaip kurti ir plėtoti verslą. Kūrybinės dirbtuvės yra efektyvios darbui su naujomis technologijomis, naujų įgūdžių įgijimui, turimų kompetencijų tobulinimui. Siekiant informuoti apie verslo sąlygas Klaipėdoje, bus nuolat atnaujinama informacija interneto svetainėje www.investinklaipeda.com.*Viešųjų paslaugų smulkiojo ir vidutinio verslo subjektams teikimas verslo inkubatoriuje.* Siekiant sudaryti palankias sąlygas plėtoti ir pradėti verslą, bus sudaromos sąlygos veikti verslo inkubatoriui, kuriame SVV subjektams pagal parengtą tvarką bus teikiamos informavimo, konsultavimo verslo pradžios, plėtros, tarptautiškumo ir kitais aktualiais klausimais paslaugos. Verslo inkubatoriuje SVV subjektams bus suteikiama galimybė bendradarbystės erdvėje, atskirose erdvėse, daugiafunkcėse bendro naudojimo erdvėse lengvatinėmis sąlygomis vystyti verslą, pristatyti veiklos rezultatus.*Prekybos įrangos formų ir vizualinės išvaizdos suvienodinimas.* Šiltuoju metų laiku Klaipėdos miesto viešosiose vietose suaktyvėja lauko prekyba. Ne visi smulkieji prekybininkai gali įsirengti estetiškas ir higienos normas atitinkančias lauko prekyvietes. Klaipėdos miesto savivaldybė, siekdama sudaryti palankesnes sąlygas smulkiesiems prekybininkams ir pagerinti miesto estetinį vaizdą, pasirašė paslaugų teikimo sutartį dėl vienodų formų ir vizualinės išvaizdos prekybinių įrenginių įsigijimo. 2017 m. buvo įsigyta 10 vnt. prekybinių įrenginių prekybininkams, prekiaujantiems gėlėmis Joniškės kapinėse, 2018 m. tam skirtose vietose bus įrengta 26 vnt. prekybinių įrenginių prekiaujantiems vaisiais ir daržovėmis. |
| **01 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metai |
| 2017 (faktas) | 2018  | 2019  | 2020  |
| Verslumo lygis (veikiančių SVV subjektų skaičius, tenkantis tūkstančiui gyventojų), SVV –6616, gyventojai – 149701 (išankstiniai 2017-07-01 duomenys) | Investicijų ir ekonomikos departamentas | 44,1 | 45 | 48 | 51 |
| Išduotų individualios veiklos verslo liudijimų skaičius per metus, vnt. (2017-11-09 VMI duomenys) | Investicijų ir ekonomikos departamentas | 5899 | 6000 | 6000 | 6000 |
|  |
| **Programos tikslas** | Pritraukti į Klaipėdos miestą vietos ir užsienio investicijų | **Kodas** | **02** |
| **01 uždavinys. Formuoti verslui ir investicijoms patrauklų miesto įvaizdį.***Miesto rinkodaros priemonių vykdymas.* Dažnai suprantama, kad miesto rinkodara apima tik miesto ženklo (logotipo) sukūrimą ir leidinių apie miestą leidybą. Tačiau miesto rinkodara yra sudėtingas priemonių kompleksas, apimantis ne tik tradicines priemones (videofilmai, leidiniai, reklama tradicinėje žiniasklaidoje ir pan.), bet ir kitokias veiklas – tikslinius miesto pristatymus tarptautiniuose renginiuose, ryšių su potencialiais miesto partneriais, investuotojais užmezgimas ir palaikymas, skaitmeninės žiniasklaidos galimybių išnaudojimas ir pan. *Klaipėdos regiono oro uosto rinkodaros priemonių rėmimas*. Priemonė įgyvendinama remiantis Klaipėdos miesto savivaldybės tarybos 2016 m. kovo 31 d. sprendimu Nr. T2-72, kuriuo yra pritarta Klaipėdos regiono pasiekiamumo ir žinomumo didinimo 2016–2018 metų programai ir jungtinės veiklos sutarties dėl programos „Klaipėdos regiono pasiekiamumo didinimas“ įgyvendinimo pasirašymui. Programa yra siekiama užtikrinti Klaipėdos regiono pasiekiamumą, didinant esamus ir naujus skrydžius Palangos oro uoste, vykdyti rinkodaros priemones, siekiant didinti Klaipėdos regiono žinomumą ir atvykstamąjį turizmą. Klaipėdos regiono pasiekiamumo didinimas yra vienas svarbiausių regiono turizmo bei verslo plėtros veiksnių, nes žmonės, norintys investuoti į verslą ar pakeliauti kaip turistai, pirmiausia renkasi tas vietoves, į kurias patogu ir greita atvykti. Dėl to kartu su kitomis Klaipėdos regiono (Klaipėdos r., Kretingos r., Palangos m., Skuodo r. ir Šilutės r.) savivaldybėmis siekiama pritraukti naujų skrydžių į Palangos oro uostą.*Miesto ekonominės plėtros galimybių pristatymas interneto portaluose.* Interneto portaluose bus siekiama formuoti Klaipėdos – patrauklaus ir perspektyvaus investuoti ir vystyti verslą miesto įvaizdį. Tuo tikslu bus kuriamos ir viešinamos publikacijos, vaizdo reportažai, fotogalerijos, vaizdo transliacijos ir reklaminiai skydeliai apie Klaipėdos miesto ekonominės plėtros strategines kryptis (jūrinė ekonomika, bioekonomika, pažangios pramonės ekonomika, kūrybinė ir paslaugų ekonomika) ir horizontalius prioritetus (palankios sąlygos verslui, investuotojams ir talentams, kokybiška įgūdžių ugdymo ir švietimo sistema, patrauklus, įtraukiantis ir pasiekiamas regiono centras) šalies interneto naujienų portaluose ir interneto naujienų portalų „Facebook“ paskyrose. *Investicijų pritraukimo skatinimas.* Miestų konkurencija dėl investicijų pritraukimo nuolat auga. Investicijų pritraukimas reiškia didžiulį stimulą miesto ekonominei plėtrai, nes kuriamos naujos darbo vietos, diegiamos šiuolaikinės technologijos, auga gyventojų pajamos, atsiranda galimybių augti aptarnaujantiems verslams. Siekdama pritraukti šalies ir užsienio investicijų į Klaipėdą, savivaldybė ketina vykdyti keletą svarbių priemonių. Miestas bus tiksliškai pristatomas tarptautiniuose renginiuose, palaikomi bei užmezgami ryšiai su potencialiais miesto partneriais bei investuotojais.*Klaipėdos ekonominės plėtros strategijos parengimas*.2017 m. intensyviai vyko Klaipėdos ekonominės plėtros strategijos rengimo darbai. Rengiant strategiją, bendradarbiaujama su partneriais – Klaipėdos valstybinio jūrų uosto direkcija, Klaipėdos LEZ valdymo bendrove, Klaipėdos pramonininkų asociacija, Klaipėdos prekybos, pramonės ir amatų rūmais. Klaipėdos miesto savivaldybės tarybos 2017 m. lapkričio 23 d. sprendimu Nr. T2-284 buvo patvirtintos Klaipėdos ekonominės plėtros strategijos kryptys iki 2030 metų, kurios aiškiai apibrėžė miesto ekonominės plėtros augimo sritis ir horizontalius prioritetus. Klaipėdos miesto ekonominės plėtros strategiją planuojama parengti ir patvirtinti 2018 m. *Informacinių technologijų (IT) srityje dirbančių įmonių pritraukimas į Klaipėdos miestą.* Planuojama kryptingai dirbti siekiant pritraukti į Klaipėdos miestą įmones, dirbančias IT srityje. Tikslingai pasirinktas IT sektorius, nes jis kuria didelę pridėtinę vertę. IT įmonių pritraukimui svarbu, kad regione būtų specialistų pasiūla. Bendradarbiaujant su švietimo institucijomis, bus siekiama ugdyti kompetentingus specialistus, ieškoti jų vidaus rinkoje ir sugrąžinti išvykusius talentus.  *Investuoti skatinančių priemonių vykdymas.* Parengus Klaipėdos miesto ekonominės plėtros strategiją, reikės suformuoti efektyviai veikiančią struktūrą minėto dokumento sprendiniams įgyvendinti. Minėtoje strategijoje bus nustatytos prioritetinės sritys, į kurias reikia pritraukti investuotojus. Reikia sukurti potencialių investuotojų paieškos, pritraukimo ir konsultavimo sistemą bei užtikrinti jos nuolatinį veikimą. Sistema galės būti sukurta ir išlaikyta tik tęsiant bendradarbiavimą su partneriais – profesinėmis ir aukštosiomis mokyklomis, asocijuotomis verslo struktūromis, VĮ Klaipėdos valstybinio jūrų uosto direkcija, UAB Klaipėdos laisvosios ekonominės zonos valdymo bendrove ir pan. ,Vieno langelio principu bus teikiama informacija apie miesto infrastruktūrą, darbo jėgos pasiūlą, teisinę, administracinę ir kitą aplinką ketinantiems investuoti ir kurti verslą subjektams bei atvykstantiems dirbti ir gyventi į Klaipėdą.  |
| **02 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metai |
| 2017pradžia | 2018 | 2019 | 2020 |
| Tiesioginių užsienio investicijų metinis pokytis, proc. | Investicijų ir ekonomikos departamentas | 20 | 20 | 20 | 20 |
| Tiesioginės užsienio investicijos, tenkančios vienam gyventojui, Eur | Investicijų ir ekonomikos departamentas | 5475 (2016 m. duome-nys) | 5700 | 5900 | 6100 |
| **Galimi programos vykdymo ir finansavimo variantai:**Klaipėdos miesto savivaldybės biudžetas, Europos Sąjungos paramos lėšos, kitos lėšos |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**3.1.1 uždavinys. Skatinti verslumą.3.1.2 uždavinys. Sudaryti sąlygas pramonės ir kitų verslų plėtrai.3.1.3 uždavinys. Plėtoti savivaldos, mokslo ir verslo subjektų partnerystę.3.1.4 uždavinys. Skatinti investicijų pritraukimą |

Priedas – 2018–2020 m. Klaipėdos miesto savivaldybės smulkiojo ir vidutinio verslo plėtros(Nr. 04) tikslų, uždavinių, priemonių, priemonių išlaidų ir produkto kriterijų suvestinė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_